નવા યુગમાં નવી શાસનદૃષ્ટિ વિકસે અને તેવા, નવી દૃષ્ટિ ધરાવનારા નેતાઓ જગતને મળતા થાય એ સારુ ઑક્સફર્ડ યુનિવર્સિટીએ એક નવો વિભાગ શરૂ કર્યો છે. બ્લેવેટનિક સ્કૂલ ઑફ ગવર્નમેન્ટ નામની વિદ્યાપીઠ ક્વૉલિટી ઑફ ગવર્નન્સ અને ક્વૉલિટી ઑફ લીડરશિપ પર સંશોધન કરશે અને નેતાઓની નવી પેઢીને તાલીમ આપવાનું કામ કરશે. વિશ્વમાં આ પ્રકારની આ પહેલી વિદ્યાપીઠ શરૂ થઈ રહી છે જે માટે રશિયન-અમેરિકન ઉદ્યોગપતિ લિયોનાર્ડ બ્લેવેટનિકે ૧૦ કરોડ ડૉલર્સ ઑક્સફર્ડ યુનિવર્સિટીને આપ્યા છે. આવી કૉલેજની કલ્પના અને એને અમલમાં મૂકવાની યોજના ડૉ. મનમોહન સિંહની છે. એનો અભ્યાસક્રમ પણ મનમોહન સિંહે તૈયાર કરી આપ્યો છે.